

**Демалыс күндерiн ауыстыру туралы**

Қазақстан Республикасы Үкіметінің 2005 жылғы 16 ақпандағы N 142 Қаулысы

      Еңбекшiлердiң демалысы үшiн қолайлы жағдай жасау және 2005 жылғы наурыздағы жұмыс уақытын ұтымды пайдалану мақсатында Қазақстан Республикасының Үкiметi  **ҚАУЛЫ ЕТЕДІ:**

      1. Демалыс күндерi 2005 жылғы сенбi - 5 наурыздан дүйсенбi 7 наурызға және сенбi - 19 наурыздан дүйсенбi - 21 наурызға ауыстырылсын.

      2. Қажеттi өнiм шығару, қаржылық қызметтi қоса алғанда, қызметтер көрсету, сондай-ақ құрылыс объектiлерiн iске қосу үшiн еңбек, материалдық және қаржы ресурстарымен қамтамасыз етiлген ұйымдарға кәсiподақ ұйымдарымен келiсiм бойынша 2005 жылғы 7 және 21 наурызда жұмыс жүргiзу құқығы берiлсiн.

      Көрсетiлген күндердегi жұмыс Қазақстан Республикасының қолданыстағы заңнамасына сәйкес өтеледi.

      3. Осы қаулы қол қойылған күнінен бастап қолданысқа енгiзiледi.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК